Монтаж ю, фотошоп ю бохуш, версеш ю лелаш. Факташка хьовса деза вай, ткъа уьш йолуш ю. Бехк-гунахь доцучу стагана тIе а вахана, иза вуьйш яьккхина видео ю. Со а ца теша там бара, оцу кепарниг хила магарх, амма стохка Магасехь кхуьнах тера хилларг дайна ву со- боху Тимурзиев Мохьмада, 2019-чу шарахь ГIалгIайчуьрчу Магасан ДПС-н белхахошна муьлш бу цахуучу наха арсашца дина тIелатар дага а лоьцуш. ХIетахь йинчу чевнех хьалха ца велира лакхара лейтенант Кокорхоев Зеламха. Кхузахь а санна, даIишхоша шайна тIелецира зулам. 